Tarandė

Apie buvusį kaimą žr. Tarandė (Avižieniai).

Tarandė – Vilniaus miesto dalis, esanti miesto šiaurės vakariniame pakraštyje, į pietus nuo Avižienių, prie automagistralės . Tarandė pietryčiuose ribojasi su Pavilionimis, pietuose – su Gineitiškėmis, pietvakariuose – su Antežeriais, vakaruose – su Gilužiais, šiaurėje – su Avižieniais, iš rytų riboja greitkelis (anapus – Bukiškis ir Bajorai). Tarandės rytuose telkšo Gilužio ežeras. Yra žuvų rūkykla, veterinarijos klinika, privatus lopšelis - darželis. Būdingos nausėdijos.

Tarandę aptarnauja 52 maršruto autobusas (Tarandė, Kelpių st., Juozo Kamarausko st., Gegliškių st.).

 Etimologija 

Tarandė yra vandenvardinis vietovardis, kilęs nuo čia pratekančios Tarandės upės. Pats upėvardis yra neaiškios kilmės, galbūt sietinas su ugrofinų kalbomis.

 Istorija 

XIX a. pabaigoje minimas Tarandės kaimas Riešės valsčiuje, priklausė Bukiškio apylinkei, buvo Radvilavičių Bukiškio dvaro valda. XX a. pab. didžioji dalis kaimo prijungta prie Vilniaus miesto.

 Šaltiniai 

Kategorija:Vilniaus miesto dalys